מועצה מקומית כפר מנדא

מכרז פומבי מס' 12/2020

להפעלת מרכז יום לקשיש בכפר מנדא

**מכרז פומבי 12/2020 להפעלת מרכז יום לזקן בכפר מנדא**

1. המועצה המקומית כפר מנדא (להלן- המועצה), באמצעות ועדת השלושה, מעוניינת לקבל שירותי הפעלת מרכז יום לזקן בתחום שיפוטה, כמפורט בהוראת תע"ס 4.13 המצורפת כנספח א' (להלן: השירותים).
2. הוראת התע"ס 4.13 כוללת פירוט השירותים הנדרשים, תנאי מתן השירותים, חובות הספק, עבודת וועדת ההיגוי וסמכויותיה ועמידה בתנאי הנחיות הפיקוח של מפקחי משרד הרווחה .למען הסר ספק, הגשת הצעה על ידי הספק משמעה כי הוא מסכים לכל האמור בהוראת התע"ס 4.13 ומתחייב לפעול על פיה .במקרים בהם הנחיות התע"ס נדרשות לפרשנות יישומית, דעתו של מפקח משרד הרווחה ,מכריעה העניין !
3. העלות שתשולם בעבור מתן השירותים היא אחידה ואיננה פתוחה לתחרות. המחיר שישולם יהיה התעריף שיתקבל ממשרד הרווחה עבור מתן השירותים. לצורך כך, המועצה תחתום על ייפוי כוח אשר יאפשר לספק לקבל את התמורה המלאה עבור אספקת השירותים ישירות ממשרד הרווחה והשירותים החברתיים.
4. הבחירה בהצעה הזוכה תהיה לפי איכות ההצעה בלבד.
5. הנכם נדרשים למלא את ההצעה שלכם על גבי הטופס המצורף בלבד. את ההצעה יש להגיש במעטפה סגורה ולהכניס לתוך תיבת המכרזים הנמצאת במועצה לא יאוחר מיום \_\_17/9/2020 בשעה 12:00 בצהריים. על ההצעה להיות חתומה על ידי מורשי החתימה של המציע.

הצעה שתוגש לאחר המועד המצוין לעיל, תידחה.

1. ניתן לשלוח שאלות הבהרה עד ליום 10.9.2020 למנהל לשכת הרווחה במועצה, מר זאכי עוויד, לכתובת מייל revaha@012.net.il תשובות לשאלות ההבהרה יישלחו לכתובת המייל של כל הספקים שרכשו את חוברת המכרז.

לצורך כך, כל מי שרוכש את חוברת המכרז מתבקש להשאיר פרטי התקשרות איתו, לרבות שם איש קשר, מייל טלפון ופקס.

1. יש לציין את שם הפניה לקבלת הצעות על המעטפה מבחוץ.
2. **תנאי סף להגשת ההצעות :**
3. המציע הוא עוסק מורשה/ חברה בע"מ או מלכ"ר העוסק במתן שירותים חברתיים .

המציע יצרף אישורים /תעודות לגבי מהות המבנה המשפטי שלו.

1. המציע מנהל ספרים בהתאם לדרישות החוק ורשויות המס בישראל.

המציע יצרף אישורים מתאימים על ניהול ספרים וניכוי במקור.

1. יש למציע ניסיון של חמש שנים לפחות בהפעלת תכניות חברתיות לאוכלוסיות נזקקות. עדיפות לניסיון בהפעלת אוכלוסיות אזרחים ותיקים .

המציע יצרף אסמכתאות להוכחת עמידתו בתנאי סף זה.

1. בכל אחת מחמש השנים האחרונות (2015, 2016 ,2017 2018 ו- 2019) היה למציע מחזור כספי מפעילויות רווחה של מיליון ₪ בשנה.

לצורך הוכחת עמידה בתנאי סף של ניהול חוסן כלכלי , יצרף המציע אישור רואה חשבון.

1. בכל אחת משלוש השנים האחרונות (2017 , 2018 ו- 2019 ) המציע העניק שירותים לאוכלוסיות זקנים בהיקף של 700,000 ₪ לכל שנה לפחות. לצורך הוכחת עמידה בתנאי סף של ניהול חוסן כלכלי, יצרף המציע אישור רואה חשבון.
2. המציע רכש את חוברת המכרז בתמורה לתשלום של 2,000 ₪ בקופת המועצה. תשלום זה לא יוחזר.
3. לצורך הוכחת עמידה בתנאי הסף של חוסן כלכלי בסעיפים ג-ה, יצרף המציע אישור מתאים מרו"ח.
4. המועצה שומרת לעצמה את הזכות לשנות או לבטל את המכרז או חלק ממנו לפי שיקול דעתה הבלעדי מבלי שהדבר יחייב אותה בשום תשלום או עלות.
5. **בחירת ההצעה הזוכה** :
   1. על סמך איכות ההצעה בלבד, בהתאם למבחני הניקוד בנספח ב' למכרז זה.

לאור האמור, על המציע לצרף את מלוא האסמכתאות שמעידות על הניסיון והאיכות שלו כמפורט לעיל.

* 1. ההצעות תנוקדנה על ידי צוות מקצועי המורכב ממנהל מחלקת הרווחה, עובדת סוציאלית בתחום אזרחים ותיקים במחלקת רווחה, וגזבר המועצה. תהליך הניקוד ילווה על ידי יועמ"ש המועצה.

1. **התמורה :**
   1. הספק יקבל את מלוא התמורה מאת משרד העבודה והרווחה באמצעות ייפוי כוח שייחתם על ידי המועצה לצורך כך. התמורה שתתקבל ממשרד הרווחה תכסה כל עלויות ההכנה, ההפעלה, כוח האדם, המצרכים, עלויות החשמל והמים, וכל עניין אחר הכרוך באספקת השירותים.
   2. בנוסף, הספק הזוכה שיפעיל את מרכז היום יהיה זכאי לקבל תמורה מאת המוסד לביטוח לאומי, עבור המטופלים הסיעודיים במרכז, וזאת לפי מספר הסיעודיים שיקבלו שירות מהמרכז, לפי התעריף שמשלם המוסד לביטוח לאומי.
   3. יובהר ויודגש כי המועצה לא תישא בשום תשלום, משום סוג ומין, לספק או לגורם כלשהו אחר עבור הפעלת המרכז.
   4. למען הסר ספק, כל עלויות הפעלת מרכז היום יהיו באחריות בלעדית של הספק ועל חשבונו, והספק לא יהיה זכאי לתשלום נוסף בגין שירותים אלה.
2. **כוח האדם**

כל העובדים שיועסקו במרכז יום לזקן יהיו עובדיו של הספק, והוא יהיה האחראי הבלעדי על תשלום שכרם, התנאים הנלווים וכל עלות או מס הנובע מהעסקת העובדים.

מספר העובדים, סוג המשרות והיקפן יהיו בהתאם למפורט בסעיף 9 להוראת תע"ס 4.13 .

למועצה תהיה זכות להורות לספק להחליף כל עובד שלדעת המועצה לא מתאים לעבודה במרכז היום לזקן, וזאת לאחר שתינתן למפעיל זכות שימוע.

1. **תקופת ההתקשרות –**
   1. ההתקשרות תהיה לתקופה של שנה מיום החתימה על ההסכם.
   2. למועצה נתונה אופציה בלעדית להאריך את תקופת ההתקשרות לארבע תקופות נוספות של שנה כל פעם, ובסך הכל, חמש שנים.
2. יובהר כי במועצה מועסק חשב מלווה. האישור של החשב המלווה לביצוע הרכישה בפועל, בנוסף לאישור יו"ר המועצה והגזבר, מהווה תנאי מקדמי לביצוע ההזמנה בפועל.
3. **ערבות הצעה**

תנאי סף להגשת ההצעה הוא כי הספק צירף ערבות הצעה בסך של 25,000 ₪ בנוסח המופיע בנספח ג'.

מובהר כי:

* + 1. המועצה תהא רשאית לדרוש הארכת תוקף הערבות לתקופה נוספת והמציע יאריך את תוקף הערבות עפ"י הדרישה. אי-הארכת הערבות כנדרש תהווה, כשלעצמה, עילה לחילוט הערבות.
    2. המועצה תהא רשאית להגיש את הערבות לפירעון כל אימת שהמציע יחזור בו מהצעתו, כולה או חלקה, בכל דרך שהיא ו/או לא יקיים אחר התחייבויותיו בהתאם להצעה ו/או לאיזה ממסמכי המכרז ו/או ינהג שלא דרך מקובלת ובתום לב ו/או יתברר כי הוא מסר מידע שגוי או לא נכון בהצעתו, וזאת מבלי לגרוע מזכותה של העירייה לפיצוי בגין כל נזק ו/או הפסד שיגרמו לה עקב ההפרה כאמור.
    3. למען הסר ספק יודגש כי לא תתקבל המחאה אישית ו/או המחאת עסק ערב.
    4. מציע שהצעתו לא זכתה, ערבותו תוחזר לו לאחר ההתקשרות עם הזוכה במכרז, בדואר רשום לכתובת שיציין המציע בשולי הצעתו.
    5. יש לצרף את הערבות המקורית ולא העתק.

1. **ערבות ביצוע**

תנאי לחתימת הסכם עם הזוכה הוא כי הספק הזוכה יעביר, תוך 7 ימים מיום קבלת ההודעה על זכייתו, ערבות בנקאית בסך של 100,000 ₪ בנוסח המופיע בנספח ד'.

מובהר כי :

* + 1. הערבות תהיה בתוקף לתקופה של 3 חודשים לאחר תום תקופת ההתקשרות. הוארך תוקפת ההתקשרות בין הצדדים, יוארך תוקף הערבות בהתאם, כך שתוקף הערבות החדש יהיה לתקופה של שלושה חודשים לאחר המועד החדש לסיום ההתקשרות.
    2. המועצה תהא רשאית לדרוש הארכת תוקף הערבות לתקופה נוספת והמציע יאריך את תוקף הערבות עפ"י הדרישה. אי-הארכת הערבות כנדרש תהווה, כשלעצמה, עילה לביטול החוזה וחילוט הערבות.
    3. המועצה תהא רשאית להגיש את הערבות לפירעון כל אימת שהמציע לא יקיים אחר התחייבויותיו בהתאם להצעה ו/או לאיזה ממסמכי המכרז או החוזה או הוראות התע"ש ו/או ינהג שלא דרך מקובלת ובתום לב ו/או יפר את הוראות הוראת תע"ס 4.13, וזאת מבלי לגרוע מזכותה של המועצה לפיצוי בגין כל נזק ו/או הפסד שיגרמו לה עקב ההפרה כאמור.
    4. למען הסר ספק יודגש כי לא תתקבל המחאה אישית ו/או המחאת עסק ערב.

1. **ביטוחים:**

תנאי לחתימת הסכם עם הספק הזוכה הוא כי הספק העביר למועצה, תוך 7 ימים מיום ההודעה על זכייתו, אישור על קיום ביטוחים כמפורט להלן :

1. נזק גוף לצד שלישי- עד גבול אחריות של 5 מלש"ח למקרה ו- 20 מלש"ח לתקופה;
2. ביטוח חבות מעבידים – עד סך של 5 מלש"ח למקרה ו- 20 מלש"ח לתקופה;

הספק מתחייב את הביטוחים ימשיכו להיות בתוקף כל עוד הוא מפעיל את מרכז היום.

1. מובהר כי במועצה מועסק חשב מלווה מטעם משרד הפנים. ההתקשרות בין הצדדים כפופה לחתימת החשב המלווה על הסכם ההפעלה.
2. **נספחים :**

נספח א' – הוראת תע"ס 4.13

נספח ב'- מפ"ל- דרך בחירת ההצעה הזוכה

נספח ג'- ערבות הצעה

נספח ד'- ערבות ביצוע

בברכה,

**מואנס עבד אלחלים**

**ראש המועצה**

**נספח א'**

**הוראת תע"ס 4.13**

**נספח ב' –**

**מפ"ל לבחירת ההצעה הזוכה**

|  |  |  |
| --- | --- | --- |
|  | **הקריטריון** | **ניקוד** |
|  | **ניסיון המציע בהפעלת תכנית רווחה (מבחינת מספר שנים והיקף פעילות).**   * **יינתן יתרון ( עד 10 נקודות) בהפעלת מסגרות של מרכזי יום לכלל האוכלוסייה.** | **עד 30 נקודות** |
|  | **ניסיון המציע במתן שירותים לזקנים (מבחינת מספר השנים והיקף הפעילות)**   * **יינתן יתרון ( עד 5 נקודות) לניסיון בהפעלת מרכז יום לזקן** | **עד 30 נקודות** |
|  | **מחזור כספי בכל אחת מחמש השנים האחרונות :** | **עד 30 נקודות כמפורט להלן :**   * **עד 3 מלש"ח – 10 נקודות** * **בין 3-5 מלש"ח – 10 נקודות** * **מעל 5 מלש"ח – 10 נקודות** |
|  | **התרשמות אישית** | **עד 10 נקודות** |
|  |  | **100** |

**נספח ג'**

**נוסח ערבות הצעה**

לכבוד

מועצה מקומית כפר מנדא

הנדון: **ערבות בנקאית מס' .**

על-פי בקשת \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן - "המבקשים") אנו ערבים בזה כלפיכם לסילוק כל סכום עד לסך של  **25,000 ₪**  (במילים: עשרים וחמישה אלף שקלים חדשים) שתדרשו מאת המבקשים בקשר עם הפניה לקבלת הצעות להפעלת מרכז יום לזקן בכפר מנדא .

אנו מתחייבים לשלם לכם כל סכום או סכומים עד לסך הנ"ל, תוך 7 ימים מיום דרישתכם בכתב שתגיע אלינו, מבלי להטיל עליכם לבסס את דרישתכם או לדרוש את הסכום תחילה מאת המבקשים.

ערבות זו הינה בלתי חוזרת ובלתי תלויה ולא ניתנת לביטול, ולא יהיה צורך להוכיח את דרישתכם על-פיה בהליך משפטי, או באופן אחר, ולא תהיו חייבים להגיש תחילה, לשם קבלת תשלום על-פיה, תביעה משפטית נגד המבקשים או לדרוש תחילה תשלום מאת המבקשים.

ערבות זו תישאר בתוקפה עד יום 31.12.2020 ועד בכלל. דרישה שתימסר לנו אחרי המועד הנ"ל לא תיענה.

ערבות זו אינה ניתנת להעברה או להסבה.

דרישה על פי ערבות זו יש להפנות לסניף הבנק שפרטיו מפורטים להלן:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

שם הבנק מס' סניף כתובת הבנק

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

תאריך שם מלא חתימה וחותמת

**נספח ד'**

**נוסח ערבות ביצוע**

לכבוד

מועצה מקומית כפר מנדא

הנדון: **ערבות בנקאית מס' .**

על-פי בקשת \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן - "המבקשים") אנו ערבים בזה כלפיכם לסילוק כל סכום עד לסך של  **100,000 ₪** , שתדרשו מאת המבקשים בקשר להסכם להפעלת מרכז יום לזקן במועצה בכפר מנדא .

אנו מתחייבים לשלם לכם כל סכום או סכומים עד לסך הנ"ל, תוך 7 ימים מיום דרישתכם בכתב שתגיע אלינו, מבלי להטיל עליכם לבסס את דרישתכם או לדרוש את הסכום תחילה מאת המבקשים.

ערבות זו הינה בלתי חוזרת ובלתי תלויה ולא ניתנת לביטול, ולא יהיה צורך להוכיח את דרישתכם על-פיה בהליך משפטי, או באופן אחר, ולא תהיו חייבים להגיש תחילה, לשם קבלת תשלום על-פיה, תביעה משפטית נגד המבקשים או לדרוש תחילה תשלום מאת המבקשים.

ערבות זו תישאר בתוקפה עד יום \_\_\_\_\_\_\_\_\_\_\_\_\_\_\_\_\_ועד בכלל. דרישה שתימסר לנו אחרי המועד הנ"ל לא תענה.

ערבות זו אינה ניתנת להעברה או להסבה.

דרישה על פי ערבות זו יש להפנות לסניף הבנק שפרטיו מפורטים להלן:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

שם הבנק מס' סניף כתובת הבנק

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

תאריך שם מלא חתימה וחותמת